stanford-oval/wikipedia huggingface dataset:
Salme Ekbaum

| Salme Ekbaum> Salme Neumann.Henkilötiedot |
| --- | --- |
Syntynyt: 8. lokakuuta 1912 Aidu vald, Viljandimaa
Kuollut: 21. lokakuuta 1995 (83 vuotta) Toronto, Kanada
Kansalaisuus:  Viro, Kanada
Ammatti:  farmaseutti, runoilija, kirjailija
Kirjailija
Tyylilajit:  runous, proosa
Aiheesta muualla
Löydä lisää kirjailijoitaKirjallisuuden teemasivulta
Salme Ekbaum (o.s. Neumann; 8. lokakuutajul. 1912 Aidu vald, Viljandimaa – 21. lokakuutagreg. 1995 Toronto, Kanada) oli virolainen kirjailija. Hänen sisarensa oli kirjailija Minni Nurme.
Salme Neumann suoritti vuonna 1936 Tarton yliopiston lääketieteellisessä tiedekunnassa farmasian kandidaatin tutkinnon. Valmistuttuaan hän työskenteli Võhman apteekissa ja apteekkarina Kuressaaren, Karuksen ja Tallinnan Tõnismäen apteekeissa. Vuonna 1944 hän pakeni Ruotsiin ja työskenteli vuosina 1945–1949 apteekeissa Tukholmassa. Vuonna 1949 hän muutti aviomiehensä Artur Ekbaumin kanssa Kanadaan, jossa toimi päätoimisena kirjailijana.  Koko hänen kirjallinen tuotantonsa on tehty Ruotsissa ja Kanadassa.
Vuonna 1980 hän sai Henrik Visnapuu -palkinnon romaanista Kohtumine lennujaamas. Hän kuoli Torontossa 1995 ja hänet on haudattu synnyinseudulleen Paistun hautausmaalle.
Teoksia

Valga maja (romaani, 1946)
Ilmapõllu inimesed (romaani, 1948, englanninkielinen käännös Farm in the forest. Göteborg, 1949)
Indiaani suvel (runokokoelma, 1951)
Lindprii talu (romaani, 1951)
Külaliseks on ootus (romaani, 1952)
Kärestik (romaani, 1955)
Süteoja (romaani, 1957)
Õigusenõudja (romaani, 1962)
Veimevakk (nuoruusmuistelma, 1964)
Kontvõõras (romaani, 1966)
Kivi kiljatas aknasse (runokokoelma, 1967)
Ajatar (runokokoelma, 1968)
Suitsupääsuke (draama, 1973)
Vang, kes põgenes (romaani, 1975)
Kohtumine lennujaamas (romaani, 1979)
Talioras (runokokoelma, 1988)
Õhtu tiiva all (runokokoelma, 1992)
Ruslan Ahtahanov

Ruslan Ahtahanov (ven. Руслан Абуевич Ахтаханов, 14. maaliskuuta 1953 Znamenskoje – 15. marraskuuta 2011 Moskova) oli tšetšenialainen runoilija ja yliopistonopettaja.
Ahtahanov oli Moskovan humanististen tieteiden korkeakoulun professori. Hän vastusti Tšetšenian eroa Venäjästä. Hän sai vuonna 2009 merkittävän journalismipalkinnon runoteoksestaan. Ahtahanov kirjoitti teoksensa enimmäkseen venäjän kielellä.
Ahtahanovia pidettiin Tšetšenian presidentin Ramzan Kadyrovin tukijana. Hän myönsi tälle oppilaitoksensa kunniaprofessuurin.
Marraskuussa 2011 tuntematon ampuja surmasi Ahtahanovin Moskovassa kerrostalon pihalla. Ahtahanov oli kuollessaan 58-vuotias.
Sierra de Guadarrama

La Pedrizan huiput Sierra de Guadarramalla.
Sierra de Guadarrama (Guadarraman vuoristo) on vuoristo Keski-Espanjassa. Se kuuluu Kastilian rajavuoriin. Vuoriston korkein kohta on Peñalara 2 428 m.
Aiheesta muualla

Kuvia tai muita tiedostoja aiheesta Sierra de Guadarrama Wikimedia Commonsissa
Rotting

| Rotting Sarcófago |
| --- | --- | --- |

Studioalbumin tiedot
 Äänitetty : J.G Studio, Belo Horizonte, Brasilia
 Julkaistu: elokuu 1989
 Tuottaja(t): Sarcófago Gauguin
 Tyylilaji: black metal thrash metal death metal
 Kesto: 32.44
 Levy-yhtiö: Cogumelo Records
Muut kannet
 Vuoden 1991 sensuroitu kansi
Sarcófagon muut julkaisut
| I.N.R.I. 1987 | Rotting 1989 | The Laws of Scourge 1991 |
Rotting on brasilialaisen metalliyhtyeen Sarcófagon toinen pitkäsoitto, joka julkaistiin vuonna 1989.
Yhtyeen edellinen albumi oli I.N.R.I.. Yhtyeen alkuperäinen rumpali erosi ja tilalle tuli sessiorumpali Manoel "Joker". Yhtye teki lyhyen kiertueen ja aloitti sitten uuden albumin äänitykset. Rotting oli oman aikansa mittapuulla erittäin raskas albumi.[lähde? ]
Albumia levitti brittiläin Music for Nations. Euroopassa ja Yhdysvalloissa sen kansikuva sensuroitiin. Vuonna 1991 albumista julkaistiin uusi versio, jonka kansi sensuroitiin kokonaan, niin että vain yhtyeen logo ja albumin nimi olivat näkyvissä mustalla taustalla. Lisäksi kannessa oli teksti "Featuring Original Lead Singer of Sepultura" ('Mukana Sepulturan alkuperäinen laulaja').[lähde? ]
Kappaleet

Kaikki sanoitukset on tehnyt Wagner Antichrist. Kaikki sävellykset on tehnyt Wagner Antichrist, paitsi "Sex, Drinks & Metal", jonka on säveltänyt Gerald Incubus ja "Nightmare" jonka on säveltänyt nimimerkki Butcher.
"The Lust" – 00:28
"Alcoholic Coma" – 06:07
"Tracy" – 08:52
"Rotting" – 07:06
"Sex, Drinks & Metal" – 03:30
"Nightmare" – 06:42
Kokoonpano

Wagner Antichrist – laulu, kitara
Gerald Incubus – taustalaulu, basso (kitarasoolo kappaleessa "Nightmare")
M. Joker – taustalaulu, rummut
Salo Landau

Salomon Landau pelaamassa Johannes van den Boschia vastaan vuoden 1930 tienoilla.
Samuel tai Salo Landau (1. huhtikuuta 1903 Bochnia, Galitsia, Itävalta-Unkari – 1943 tai 1944 Grodziszcze, Puola) oli alankomaalainen shakinpelaaja. Hän kuoli natsien keskitysleirillä.
Landau oli pitkään Alankomaiden toiseksi paras pelaaja heti Max Euwen jälkeen. Landau pelasi useissa turnauksissa ja edusti maataan shakkiolympialaisissa.
Aiheesta muualla

Salo Landau ChessGames.com-sivustolla (englanniksi)
Aiheesta muualla > Merkittäviä pelejä

Salo Landau vs Akiba Rubinstein (1931)
Salo Landau vs Efim Bogoljubow (1936)
Salo Landau vs Eero Böök (1937) Parhaan pelin palkinto
Max Euwe vs Salo Landau (1938)
Hans Kmoch vs Salo Landau (1941)
Sibanye-Stillwater

Sibanye-Stillwater on eteläafrikkalainen kaivosyhtiö, joka on merkittävä Etelä-Afrikan platinan, palladiumin ja kullan tuottaja. 21. marraskuuta 2018 yhtiö sai hyväksynnän Lonmin-kaupalle, joka kasvattaa yhtiön platinan ja palladiumin tuotantoa. Yhtiön toimitusjohtaja on Neal Froneman. Keväällä 2019 yhtiö on ilmoittanut sulkevansa Driefonteinin kaivoksen kymmenen vuoden sisällä.
Kaivostoiminnot

Beatrix
KDC (aikaisemmin Kloof)
Driefontein
Aiheesta muualla

Sibanye-Stillwaterin kotisivut (englanniksi)
Ruslan Abışov

| 0 | 1 | 2 |
| --- | --- | --- |

Henkilötiedot
Koko nimi: Ruslan İbrahim oğlu Abışov
Syntymäaika: 10. lokakuuta 1987 (ikä 36)
Syntymäpaikka:  Baku, Neuvostoliitto
Pelipaikka: keskitaka puolustava keskikenttäpelaaja
Seura
Seura:  Neftçi Baku PFK
Pelinumero: 15
Ruslan İbrahim oğlu Abışov (s. 10. lokakuuta 1987 Baku, Azerbaidžanin SNT, Neuvostoliitto, nykyinen Azerbaidžan) on azerbaidžanilainen jalkapalloilija. Hän edustaa Azerbaidžanin jalkapalloliigassa pelaavaa Neftçi Bakua ja on pelipaikaltaan puolustaja ja keskikenttäpelaaja.
Aiheesta muualla

Kuvia tai muita tiedostoja aiheesta Ruslan Abışov Wikimedia Commonsissa
Ruslan Abışov National Football Teams-sivustolla (englanniksi)
Ruslan Abışov Soccerway-sivustolla (englanniksi)
Ruslan Abışov Transfermarkt-sivustolla (englanniksi)
Sierra Nevada Brewing Company

| Sierra Nevada Brewing Company |
| --- | --- |

Perustettu:  1980
Perustaja:  Ken Grossman, Paul Camusi
Kotipaikka:  Chico, Kalifornia
Toimiala:  panimoteollisuus
Tuotteet:  olut
Kotisivu:  http://www.sierranevada.com
Infobox OKVirheellinen NIMI-arvo: 
Sierra Nevada Brewing Company on vuonna 1980 ensimmäiset oluensa pannut yhdysvaltalainen panimo. Sen perustivat kotipanijat Ken Grossman ja Paul Camusi. Grossman ja Camusi alkoivat rakentaa innokkaina kotipanijoina panimoa vuonna 1979 kotiseudulleen Kalifornian Chicoon. Panimo sai nimensä Sierra Nevadan vuoriston mukaan. Ensimmäinen keitto tehtiin 15. marraskuuta 1980. Olut oli edelleen yhtiön ykköstuotteena oleva Sierra Nevada Pale Ale. Yritys alkoi kasvaa ja vuonna 1989 se muutti nykyiselle sijaintipaikalleen.
Vuonna 2008 Sierra Nevada Brewing Company oli myyntimäärältään Yhdysvaltain kuudenneksi suurin panimo. Käsityöläisoluita (engl. craft beer) valmistavista panimoista se on Samuel Adams -oluita valmistavan Boston Beer Companyn jälkeen toiseksi suurin.
Aiheesta muualla

Yrityksen kotisivut
Sirkus Eliassen

Sirkus Eliassen vuonna 2013.
Sirkus Eliassen on norjalainen hip hop -yhtye, jossa laulavat Bodøstä kotoisin olevat veljekset Magnus ja Erik Eliassen. He perustivat yhtyeen vuonna 2011, jolloin julkaistiin heidän singlensä ”Hjem til dæ”. Singleä on myyty Norjassa triplaplatinaan oikeuttava määrä. Se oli Norjan VG-listalla parhaimmillaan sijalla 16.
Loppuvuodesta 2011 yhtye julkaisi toisen singlensä, ”Opp ned bak frem”. Yhtyeen kolmas single ”Æ vil bare dans” julkaistiin helmikuussa 2012. Se sijoittui Norjan singlelistalla parhaimmillaan sijalle neljä. Singleä on myyty Norjassa viisi kertaa platinaan oikeuttava määrä. Neljäntenä singlenä julkaistiin kesäkuussa 2012 ”Før du går”. Marraskuussa yhtye julkaisi singlen ”Verden skulle gå under”. Joulukuussa yhtye julkaisi ilmaiseksi ladattavan MP3-kappaleen ”Julefri”. Vuonna 2013 yhtye osallistui Norjan euroviisukarsintana toimineeseen Melodi Grand Prix'iin kappaleella ”I Love You Te Quiero”. Kesällä 2013 Sirkus Eliassen teki Dj Broilerin kanssa yhteisen kappaleen ”En gang til”.
Diskografia > Singlet

| Vuosi | Single | Listasijoitus> NOR  | Myyntimäärä  Norja |
| --- | --- | --- | --- |
| 2011 | ”Hjem til dæ” | 16 | 5×platinaa |
| 2011 | ”Opp ned bak frem” |  | 3×platinaa |
| 2012 | ”Æ vil bare dans” | 3 | 10×platinaa |
| 2012 | ”Før du går” | 11 | 3×platinaa |
| 2012 | ”Verden skulle gå under” |  |  |
| 2012 | ”Fullstendig feilfri” |  |  |
| 2013 | ”I Love You Te Quiero” |  | Kultaa |
| 2013 | ”En gang til”  (DJ Broilerin kanssa) | 15 |  |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto
Saint Joseph

Saint Joseph voi tarkoittaa seuraavia:
Paikkoja

St. Joseph Island, saari Huronjärvessä
Saint Joseph, Ontario
St. Joseph's, Newfoundland ja Labrador
Saint-Joseph, Loire
Saint-Joseph, Manche
Saint-Joseph, Martinique
Saint-Joseph, Réunion
Île Saint-Joseph, saari Ranskan Guyanassa
St. Joseph, Illinois
St. Joseph, Louisiana
St. Joseph, Michigan
St. Joseph, Minnesota
St. Joseph, Missouri
St. Joseph, Wisconsin
St. Josephin piirikunta, Indiana
St. Josephin piirikunta, Michigan
Saint Joseph, Barbados
Saint Joseph, Dominica
Saint Joseph, Trinidad ja Tobago
Saint Joseph, atolli Amiranttien saariryhmässä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint Joseph”, voi hakea sivunnimihaulla, laajalla sivunnimihaulla tai tekstihaulla.
Shonan Bellmare

Shonan Bellmare (jap. 湘南ベルマーレ, Shōnan Berumāre) on jalkapalloseura Hiratsukan kaupungista Japanista. Joukkue pelaa J. Leaguen 2. divisioonassa, maan toiseksi korkeimmalla sarjatasolla. Se on voittanut Japanin mestaruuden kolmesti ja Keisarin cupin kolmesti. Aasian cup-voittajien cupin seura voitti vuonna 1996.
Saavutukset

Aasian cup-voittajien cupin voittaja 1996
Japanin mestari 1977, 1979 ja 1981
hopeaa 1980
Keisarin cupin voittaja 1977, 1979, 1994
hopeaa 1975, 1982, 1985 ja 1988
Japanin liigacupin voittaja 1973
Entisiä pelaajia

| 0 | 1 | 2 |
| --- | --- | --- |
|   Hidetoshi Nakata   Yoshinobu Ishii   Mitsuru Komaeda   Mitsuo Watanabe   Shigeharu Ueki   Keisuke Tsuboi   Keizo Imai   Hiroyuki Sakashita   Tsutomu Sonobe   Mitsugu Nomura   Yutaka Ikeuchi   Osamu Taninaka   Satoshi Tezuka   Masaaki Mori   Katsuyoshi Shinto   Yasuharu Sorimachi   Teruo Iwamoto   Yoshiro Moriyama  |   Satoshi Tsunami   Yoshihiro Natsuka   Koji Noguchi   Nobuyuki Kojima   Takuya Takagi   Masakiyo Maezono   Yasuyuki Moriyama   Kazuaki Tasaka   Toshihide Saito   Wagner Lopes   Akira Narahashi   Teruyuki Moniwa   Ryota Tsuzuki   Naoki Yamada   Wataru Endo   Ryota Nagaki   Yuichi Maruyama   Stephen Laybutt  |   Edivaldo Hermoza   Mirandinha   Gilberto Carlos Nascimento   Almir de Souza Fraga (en)   Carlos Alberto Dias   Edvaldo Oliveira Chaves   Hernán Gaviria (en)   Arley Dinas   Ever Palacios   Hamilton Ricard (en)   Stevica Ristić   Casiano Delvalle   Daniel Sanabria   Ángel Ortiz   Pavel Badea   Vitaliy Parakhnevych  |
Aiheesta muualla

Wikimedia Commonsissa on kuvia tai muita tiedostoja aiheesta .
Seuran kotisivut (japaniksi)
Rotterdamsche Droogdok Maatschappij

| Rotterdamsche Droogdok Maatschappij |
| --- | --- |
Perustettu:  1902
Lakkautettu:  1996
Kotipaikka:  Rotterdam, Alankomaat
Toimiala:  laivanrakennus
Infobox OKVirheellinen NIMI-arvo: 
Rotterdamsche Droogdok Maatschappij (RDM) oli suurin ennen toista maailmansotaa Rotterdamissa toiminut laivanrakennus ja korjausyritys. Se oli toiminnassa vuodesta 1902 aina vuoteen 1996. Yritys valmisti olemassa olonsa aikana 355 alusta, joista pääosa oli avomerikelpoisia. Valmistusmäärään sisältyy kahdeksantoista sukellusvenettä.
Telakalla oli kaksitoista kelluvaa telakkaa ja huippuvuonnaan se työllisti 7 000 henkeä.
Historia

Yhtiö perustettiin 23. tammikuuta 1902 Heijplaatissa Maasin rannalla. Duncan Christie oli perustanut yrityksen jo 1856 Delfshavenissa.  Toinen telakka perustettiin 14. tammikuuta 1925 Schiedamiin joen pohjoisrannalle, missä se jatkoi toimintaansa aina vuoteen 1978.
Sukellusvenehallit rakennettiin 1928-1929 ja niitä laajennettiin kolmeen kertaan. Hallissa valmistui Alankomaiden laivastolle seitsemäntoista ja Puolan laivastolle yksi sukellusvene. Halli on nykyään osa niin sanottua RDM Campusta, joka on yhdistelmä R&D yrityksiä ja yliopistoa.
Vuonna 1938 RDM osti Wilton-Fijenoordin kanssa P Smit Jr Shipbuilding and Machine Factoryn koko osakekannan. Yhtiö kuitenkin säilytti oman nimensä.
Saksan vallattua Alankomaat telakan toiminta jatkui ja se valmisti 32 alusta sodan aikana. Näistä 24 oli pienehköjä sota-aluksia Saksan laivastolle. Telakka oli liittoutuneiden ilmavoimien maalina ja vuonna 1941 korjattavana ollut saksalainen sotalaiva upposi telakka-altaaseen. Operaatio Market Gardenin alettua saksalaiset tuhosivat telakkalaitteet. Kuusi kuukautta sotatoimien päättymisen jälkeen neljä kelluvaa telakkaa oli jälleen toiminnassa.
RDM liitettiin 4. maaliskuuta 1966 Koninklijke Maatschappij De Schelden ja Motorenfabriek Thomassen kanssa, jolloin syntyi Rijn-Schelde Machinefabrieken en Scheepswerven (RSMS). Yritykseen liitettiin 1. tammikuuta 1971 Verolme Verenigde Scheepswerven (VVS), jolloin syntyi Rijn-Schelde-Verolme Machinefabrieken en Scheepswerven (RSV).
RSV ja RDM  jättivät 6. huhtikuuta 1983 konkurssihakemuksen. Avomeriyksikkö suljettiin ja korjausyksikkö siirrettiin Wilton-Fijenoordiin, mikä johti kahden suurimman telakan myyntiin. Yhtiön 3 180 työntekijästä 1 370 jäi työttämäksi. Edelleen elinkelpoiset osat valmistus merivoimille, työvälineet ja raskas konepajateollisuus muodostivat uuden valtio-omisteisen yhtiön  RDM Nederland BV:n.
Meriteollisuus kehittyi voimakkaasti Walrus-luokan sukellusveneiden tilauksen jälkeen. Taiwanille tehty tarjous sukellusveneiden huollosta kuitenkin epäonnistui. Laivatilausten vähentyessä ja yritysken keskittyessä yhä enemmän korkean teknologian järjestelmien kehittämiseen maanpuolustukselle ja energiantuotannolle yrityksen nimi vaihdettiin RDM Technologyksi. Laivanrakennus siirtyi Damen Groupille nimellä Damen Schelde Naval shipbuilding.
Hallitus myi 20. joulukuuta 1991 yrityksen Royal Begemann Groupille ja se nimettiin RDM Technology Holding BV:ksi. Tilausten puutteen vuoksi työvoimaa leikattiin rajusti 1 200:sta alle viiteensataan vuosien 1993 ja 1994 uudelleenjärjestelyissä, joissa samalla yhtiö jaettiin RDM Technology BV:ksi ja RDM Submarines BV:ksi.
Valmistettuja aluksia

Hr. Ms. De Zeven Provinciën (C802)
Hr. Ms. Gerard Callenburgh
Hr. Ms. Tjerk Hiddes (1939)
Hr. Ms. Holland (D808)
Hr. Ms. Rotterdam (D818)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rotterdamsche Droogdok Maatschappij
Käännös suomeksi
Rotterdamin satama

| Rotterdamin satama |
| --- | --- |
 Rotterdamin laajaa satama-aluetta satelliittikuvassa.
Sijainti
Sijainti:  Rotterdam
Yksityiskohtia
Avattu:  1300-luvulla
Pinta-ala:  124,40 km2
Maapinta-ala:  77,18 km2
Vesipinta-ala:  47,22 km2
Työntekijöitä:  1 220 (satamahallinto)
Toimitusjohtaja:  Hans Smits
Tilastoja
Saapuvia aluksia vuosittain:   33 681 laivaa (2011, meriliikenne),  98 780 (2011, sisävesiliikenne)
Vuosittainen rahtimäärä (tonneissa):   434,6 milj. t.(2011)
Konttien määrä vuosittain:  11,877 milj. TEU-yksikköä (2011)
Liikevaihto:   525 milj. EUR (2008)selvennä[lähde? ]
Nettovoitto:   151 milj. EUR (2008)[lähde? ]
Kotisivut
Rotterdamin sataman sijainti
Rotterdamin satama (holl. Haven van Rotterdam, LOCODE: NL RTM) on Rotterdamissa sijaitseva Alankomaiden ja Euroopan suurin satama. Satama sijoittuu laajalle alueelle: Pohjanmereltä noin 40 kilometrin matkalle Reinin Nieuwe Maas -suuhaaran varteen. Laitureita satamalla on yhteensä 64 kilometriä.
Vuonna 2011 sataman liikevaihto oli 588 miljoonaa euroa. Satama-alueelle sijoittuu erittäin paljon kemian ja energiateollisuuden tuotantoa. Siellä toimii esimerkiksi viisi öljynjalostamoa, kuusi biopolttoaineen tuotantolaitosta, viisi kasvisöljyjalostamoa, neljä kaasuvoimalaitosta, kolme hiiltä ja biopolttoainetta käyttämää voimalaa, 70 tuulivoimalaa, kuusi höyry- ja sähkövoimalaa sekä yksi jätehuoltolaitos.
tankkilaiva Minerva Helen Rotterdamin sataman 5. öljysatamassa
Konttilauksia Rotterdamin Amazonin satama-alueella
Pohjanmeren rannikon 8. öljysatama
Konttisatamaa
Tankkereita 7. öljysatamassa
Euroopan suurin satama - rahtimäärä

Kokonaisrahtimäärällään (noin 430 milj. tonnia) mitattuna Rotterdamin satama oli vuonna 2010 Kiinan Shanghain ja Singaporen satamien jälkeen maailman kolmanneksi suurin satama. Rotterdamin sataman omien tilastojen mukaan sen edellä oli 2010 toinenkin kiinalainen satama (eli Rotterdamin oma sijoitus 2010: 4. suurin) ja vuonna 2011 kolmaskin (Rotterdamin sijoitus 2011: 5.). Shanghain merenkulkuyliopiston ylläpitämän satamalistauksen mukaan vuonna 2013 Rotterdam oli useiden kiinalaissatamien kasvun seurauksena pudonnut jo sijalle 9. maailman suurimpien rahtisatamien tilastossa. Lähes puolet sataman kautta kulkevasta rahdista on öljyä, öljynjalostustuotteita ja muuta nestemäistä irtolastia (nestebulkki). Konttiliikenteen tilastoissa Rotterdam sijoittui maailmanlistan 10. sijalle vuosina 2009–2011.
| Vuosi | 2006 | 2007 | 2008 | 2009 | 2010 | 2011 | 1-9/2012 |
| --- | --- | --- | --- | --- | --- | --- | --- |
| kokonaisrahti (milj. tonnia) | 381,7 | 409,1 | 421,1 | 387,0 | 430,2 | 434,6 | 332,6 |
| nestebulkin osuus (milj. tonnia) | 176,6 | 186,8 | 194,0 | 198,1 | 209,8 | 198,5 | 161,4 |
| konttiliikenne (kTEU) | 9 653 | 10 791 | 10 784 | 9 743 | 11 148 | 11 877 | 8 938 |
Aiheesta muualla

Kuvia tai muita tiedostoja aiheesta Rotterdamin satama Wikimedia Commonsissa
Rotterdamin sataman kotisivut (englanniksi) (portofrotterdam.com)
Eurostat (European Commission): Maritime ports freight and passenger statistics (englanniksi) (eurostat.ec.europa.eu)
UNCTAD Review of Maritime Transport 2011 (Ports in Chapter 4, pdf) (englanniksi) (unctad.org)
Sierra Nevada de Santa Marta

Sierra Nevada de Santa Martan vuoristo kuvattuna avaruudesta.
Sierra Nevada de Santa Marta on Kolumbian pohjoisosassa sijaitseva Andeista erillään oleva vuoristo. Vuoristo kattaa arviolta 17 000 neliökilometrin kokoisen alueen ja sijaitsee Magdalenan, Cesarin ja La Guajiran departementeissa. Se kohoaa korkeimmillaan noin 5 700 metriä merenpinnan yläpuolelle ja sijaitsee ainoastaan 42 kilometrin päässä rannikosta. Sierra Nevada de Santa Marta onkin maailman korkein rannikkovuoristo. Vuoren korkeimmat huiput ovat Pico Cristóbal Colón ja Pico Simón Bolívar. Vuoristossa sijaitsee Sierra Nevada de Santa Martan kansallispuisto.
Aiheesta muualla

Kuvia tai muita tiedostoja aiheesta Sierra Nevada de Santa Marta Wikimedia Commonsissa
Sandman (DC Comics)

Sandman on nimitys usealle DC Comicsin sarjakuvissa esiintyneelle hahmolle. Hahmo esiintyi ensimmäisen kerran New York World's Fair Comics #1 numerossa huhtikuussa 1939 ja hänet loivat Gardner Fox ja Bert Christman. Hahmon toinen versio esiintyi The Sandman #1 lehdessä joulukuussa 1974. Sandman on nimetty kansanperinteen hahmon mukaan, jonka sanotaan tuovan lapsille miellyttäviä unia, jokaisella on ollut jonkinlainen temaattinen yhteys unelmoimiseen, ja ne on pyritty yhdistämään yhteiseksi jatkuvuudeksi DC-universumissa.
Muussa mediassa > Televisiossa

Sandmaniin pohjautuva hahmo nimeltä Dr. Somnambular esiintyi 1960-luvun Batman televisiosarjan jaksoissa "The Sandman Cometh" ja "The Catwoman Goeth", joissa häntä esitti Michael Rennie. Tämä versio on kansainvälinen rikollinen, joka käyttää erityistä hypnoottista hiekkaa hallitakseen unissakävelijöitä tekemään mitä hän pyytää.
Sandmaniin pohjautuva hahmo nimeltä Nightshade esiintyi vuoden 1990 Flash -televisiosarjassa, jossa häntä esitti Jason Bernard. Tämä versio on tohtori Desmond Powell, 1950-luvun vartija, joka vangitsi rikollisia käyttämällä tyrmäyspistoolia ja rauhoittavia nuolia. Voitettuaan "The Ghostin" vuonna 1955 ja jäätyään eläkkeelle supersankarityöstä, hänestä tuli lääkäri ja keskussairaalan esikuntapäällikkö Central Cityssä.
Wesley Doddsin versio Sandmanista esiintyi Smallville -televisiosarjan jaksossa "Absolute Justice", jossa häntä esitti Ken Lawson.
Wesley Doddsin versio Sandmanista esiintyi cameo-roolissa Stargirl -televisiosarjan pilottijaksossa.
Hector Hallin ja Dreamin versiot Sandmanista esiintyivät The Sandman televisiosarjassa, jossa heitä esittivät Lloyd Everitt ja Tom Sturridge.
Muussa mediassa > Animaatiossa

Sandy Hawkingin versio Sandmanista esiintyi cameo-roolissa Justice League Unlimited -sarjassa yhtenä Oikeuden Puolustajien jäsenistä.
Wesley Doddsin versio Sandmanista esiintyi cameo-roolissa Batman: The Brave and the Bold animaatiosarjan jaksossa "Crisis 22,300 Miles Above Earth!".
Wesley Doddsin versio Sandmanista esiintyi cameo-roolissa Young Justice animaatiosarjan jaksossa "Humanity".
Vaihtoehtoulottovuuksien versiot Sandmanista esiintyivät cameo-rooleissa animaatioelokuvissa Justice League: Crisis on Two Earths ja Justice League: The Flashpoint Paradox.
Tuntematon versio Sandmanista mainittiin lyhyesti vuoden 2015 nettisarjassa DC Super Hero Girls jaksossa "Welcome to Super Hero High" yhtenä supersankarikoulun valmistuneista oppilaista.
Siat (suku)

| Siat |
| --- | --- |
 Villisika (Sus scrofa)
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Sorkkaeläimet Artiodactyla
Heimo::  Siat Suidae
Alaheimo::  Siat Suinae
Tribus::  Suini  Gray, 1821
Suku::  Siat Sus  Linnaeus, 1758
Lajit
 Katso teksti 
Katso myös
   Siat (suku) Wikispeciesissä   Siat (suku) Commonsissa 
Infobox OKNimi-testi OK: 
Siat (Sus) on yksi kolmesta suvusta sikojen heimon Suinae-alaheimossa. Suvun tunnetuimpia edustajia ovat villisika ja siitä polveutuva kesysika.
Lajit

Partasika eli borneonsika (Sus barbatus)
Visayanpartasika (Sus cebifrons)
Sulawesinsika eli celebesinsika (Sus celebensis)
Kääpiösika (Sus salvanius)
Villisika (Sus scrofa)
Käsnäsika eli jaavansika (Sus verrucosus)
Sus ahoenobarbus
Sus bucculentus
Sus oliveri
Sus philippensis
Aiheesta muualla

ITIS: Sus (englanniksi)
Savistenjärvi

| Savistenjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°22′20″N, 24°34′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kukkiaan 
Järvinumero:  35.781.1.010
Mittaustietoja
Pinnankorkeus:  92,5 m  
Rantaviiva:  3,195 km  
Pinta-ala:  28,724 ha  
Saaria:  1 
 fiSavistenjärvi 
Savistenjärvi  on Pirkanmaalla Pälkäneellä  sijaitseva järvi.
Maantietoa

Järven pinta-ala on 29 hehtaaria ja se on 1,3 kilometriä pitkä ja 450 metriä leveä. Järvellä on kartan mukaan yksi saari. Sen rantaviivan pituus on 3,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kukkian alueeseen (35.781) se kuuluu. Järven vedenpinnan korkeus on 92,5 metriä mpy.